১৫ নভেম্বর ২০১৯, ০২:৫২
রাস্তার ওপরে লাফাচ্ছে শত শত জ্যান্ত মাছ (ছবি: সংগৃহীত)
রাস্তার ওপরে লাফাচ্ছে জ্যান্ত মাছ! একটা বা দুটো নয়, শত শত মাছ লাফিয়ে বেড়াচ্ছে। সম্প্রতি এমনই একটি ভিডিও সোশ্যাল মিডিয়ায় ভাইরাল হয়েছে।
ভারতের কানপুরের পানকি ও বিজয়নগরের মাঝে একটি রাস্তায় চাঞ্চল্যকর এ ঘটনাটি ঘটেছে। আসুন এবার আসল ঘটনা জেনে নেওয়া যাক।
জানা যায়, মঙ্গলবার একটি মাছ বোঝাই ট্রাক নিয়ন্ত্রণ হারিয়ে রাস্তার ওপরে উল্টে যায়। সে সময় ওই ট্রাকে জ্যান্ত মাছ ছিল। মাছ বোঝাই ট্রাকটি উল্টে গেলে সব মাছ রাস্তায় পড়ে যায়।
এ দিকে, হঠাৎ রাস্তার ওপরে এত মাছ লাফাতে দেখে স্থানীয় লোকজন প্রথমে অবাক হয়ে যান। একই সঙ্গে তাদের মধ্যে আতঙ্ক ছড়িয়ে পড়ে। অবশ্য কিছু সময় পরে পরিস্থিতি স্বাভাবিক হয়। আগে দুর্ঘটনার দিকে ছুটে যাবেন নাকি মাছ কুড়াবেন তা নিয়ে পথচলতি মানুষের মধ্যেও ব্যাপক চাঞ্চল্য তৈরি হয়। একটু পরে তারা মাছ কুড়ানো শুরু করে। কেউ কেউ আবার মোবাইলে জ্যান্ত মাছের ছবি তুলে এবং ভিডিও ধারণ করে সামাজিক যোগাযোগ মাধ্যমে আপলোড করেন। যা মুহূর্তের মধ্যে ভাইরালও হয়ে যায়।
এক পর্যায় মানুষের মাছ কুড়ানোর হুড়োহুড়িতে রাস্তায় যানবাহন চলাচল বন্ধ হয়ে যায়।
খবর পেয়ে ফজলগঞ্জ ও আরমাপুর থানা পুলিশ ঘটনাস্থলে গিয়ে পরিস্থিতি নিয়ন্ত্রণে আনে।